سلمان حسینی ندوی

سید سلمان حسینی ندوی (ولادت: 1954ء) بھارت کے مشہور عالم اور خطیب ہیں۔ناصبیت،غالی رافضیت،جمودوتعطل،تجددپسندی ،عالم اسلام میں منافقت اور صہیونیت وصلیبیت پرستی کے خلاف آپ کی قلمی وزبانی جدوجہد مشہور ہے، دار العلوم ندوۃ العلماء میں حدیث کے استاذ اور عمید کلیۃ الدعوۃ والاعلام کی حیثیت سے برسوں خدمت انجام دی، فی الحال جامعۃ الامام أحمد بن عرفان الشھید،ملیح آباد،احمد آباد کٹولی، لکھنؤ کے ناظم، جمعیۃ شباب الاسلام کے صدر اور بھارت کے متعدد مدارس کے سرپرست ہیں۔محمد ثانی حسنی : سوانح مولانا سید محمد الحسنی، سید احمد شہید اکیڈمی، رائے بریلی، دسمبر 2013ء، صفحہ 149 (حاشیہ) ۔ اس کے علاوہ وہ آل انڈیا مسلم پرسنل لا بورڈ کے رکن رہے اور ابھی علی گڑھ مسلم یونیورسٹی کورٹ، عالمی رابطہ ادب اسلامی، اسلامی فقہ اکیڈمی اور دیگر کئی تنظیموں اور اداروں کے رکن ہیں۔ بھارت کے مشہور خطیب اور داعی ہیں۔ حدیث اور علوم الحدیث اور شاہ ولی اللہ دہلوی کے علوم سے خصوصی اشتغال ہے۔ تصوف و سلوک میں لاہور کے شاہ نفیس الحسینی اور سید محمد رابع حسنی ندوی کے مجاز بیعت ہیں۔ مولانا کی اسانید حدیث پر محمد اکرم ندوی نے ایک کتاب العقد اللجيني في أسانيد المحدث الشريف سلمان الحسيني لکھی ہے جو دار الغرب الإسلامي- بيروت سے 2004ء میں شائع ہوئی ہے ہوئی۔

 حالات زندگی 
سید سلمان حسینی ندوی بن مولانا سید محمد طاہر حسینی کی ولادت 1954ء میں ہوئی۔ منصور پور، مظفرنگر کے سادات بارہہ سے تعلق رکھتے ہیں۔ ڈاکٹر سید عبد العلی حسنی (برادر اکبر سید ابو الحسن علی ندوی) کے نواسے ہیں۔محمد ثانی حسنی : سوانح مولانا سید محمد الحسنی، سید احمد شہید اکیڈمی، رائے بریلی، دسمبر 2013ء، صفحہ 142-143 و 149 (حاشیہ) 1976ء میں دار العلوم ندوۃ العلماء سے حدیث میں فضیلت کے بعد ریاض کے جامعۃ الامام محمد بن سعود الاسلامیہ سے 1980ء میں ایم اے کیا، ایم اے کا علمی مقالہ عبد الفتاح ابو غدہ کے زیر نگرانی پورا کیا۔ سید سلمان حسینی علم و فضل اور زور خطابت میں شہرت رکھتے ہیں۔ پہلے بھارت کے شہروں اور دیہاتوں کے خوب دعوتی دورے کیے اور اب دنیا کے ملکوں میں دعوتی دورے ہوتے ہیں۔ لاہور کے بزرگ شاہ نفیس الحسینی سے اصلاح و تربیت کا تعلق تھا اور ان سے مجاز بیعت و ارشاد ہیں۔ ساتھ ہی سید محمد رابع حسنی ندوی کے بھی خلیفۂ مجاز ہیں۔ نیز سوریہ کے نقشبندی شیخ سراج الدین کے بھی مجاز بیعت و ارشاد ہیں۔
مولانا کی اسانید حدیث پر محمد اکرم ندوی نے ایک کتاب العقد اللجيني في أسانيد المحدث الشريف سلمان الحسيني لکھی ہے جو دار الغرب الإسلامي- بيروتسے 2004ء میں شائع ہوئی۔
مولانا سلمان حسینی چند چیزوں کی وجہ سے حلقہ اکابر میں کافی شہرت پزیر ہیں آپ ہی وہ شخصیت ہیں جنھوں نے اصلاح نصاب کے موضوع کو تجدید پسند علما کے درمیان اپنی نگارشات وتقاریر کے ذریعے تحریکی موضوع بناتے ہوئے یہ واضح کر دیا کہ عصر حاضر میں درس نظامی امت مسلمہ کو ایسے افراد مہیا نہیں کرسکتا جو کماحقہ اس کی علمی ،فکری و سیاسی قیادت کرسکیں بلکہ اب ہمیں ایسا وحدانی نظام تعلیم رائج کرنا ہوگا جو صفہ نبوی کے نظام کے موافق ہو اور ثنویت سے پاک ہو ،ورنہ امت کو عروج نصیب نہیں ہوگا -
مولانا ہندوستان کے پہلے ایسے عالم ہیں جنھوں نے سعودی عرب کی اسلامی فکر کے خلاف پالیسیوں اور اس کے مغربی فکر کو اپنانے پر کهل کر تنقید کی اور اسلامی قضیوں کے تئیں اس کی سرد مہری ومنافقت کو واشگاف کیا -
مولانا ہی وہ شخصیت ہیں جنھوں نے بابری مسجد -رام مندر کے سلسلے میں باہمی مصالحت کرنے کی پیہم کوشش کی لیکن ہندوستانی اکابر علما نے ان کے نظریہ مصالحت کو قبول نہیں کیا -

 تصنیفات 
 اردو تصانیف 
 اصلاح معاشرہ کے لیے ہم کیا کریں؟
 امام بخاری اور ان کی ا لجامع الصحیح (ا یک مختصر اور جامع تعارف)
 آزادئ ہند حقیقت یا سراب؟
 تقلید و اجتہاد (حضرت شاہ ولی اللہ دہلوی کے افکار و نظریات کی روشنی میں)
 حدیث نبوی کے چند اسباق
 خطبات بنگلور
 خطبات سیرت
 دعوت عمل پیہم
 دینی مدارس کا نظام تعلیم، خوب تر سے خوب تر کی تلاش
 سفرنامہ ایک طالب علم کا
 عصری تعلیم گاہوں میں مسلم طلبہ کے مسائل اور ان کا حل
 فارغین مدارس کے ذریعہ اسلامی تمدن کی بازیافت
 ماہ رمضان اور پیام قرآن
 محدثین کے ہاں فقہ اور فقہا کی اہمیت – مطبوعہ کراچی۔
 مسلمان کیا کریں؟
 ہمارا نصاب تعلیم کیاہو؟
 ہندوستان میں امارت شرعیہ
 یہودی خباثتیں (عبد اللہ التل کی کتاب خطر اليهودية العالمية على الإسلام والمسيحية کی اردو ترجمانی)
 آخری وحی اردو کے جدید قالب میں

 عربی تصانیف 
 الأمانة في ضوء القرآن
 مشعال المصابيح شرح مشكاة المصابيح للتبريزي
 لمحة عن الجرح والتعديل
 الإمام ولي الله الدهلوي وآراؤه في التشريع الإسلامي
 والتعريف الوجيز بكتب الحديث
 المدخل إلى دراسة جامع الترمذي
 تعريب: الجزء الثالث والرابع من سلسلة "رجال الفكر والدعوة في الإسلا م" للشيخ أبي الحسن الندوي
 تعريب: الجزء الأول والثاني لـ "في مسيرة الحياة" للشيخ أبي الحسن الندويسید عبد الماجد الغوری: ابو الحسن الندوي الإمام المفكر الداعية المربي الأدبي، دار ابن كثير، دمشق، الطبعة الثالثة 2005م، صفحہ 911-92

 حوالہ جات 

 مزید دیکھیے 
 سید احمد بریلوی
 شاہ نفیس الحسینی
 سید ابو الحسن علی ندوی
 محمد رابع حسنی ندوی
 محمد اکرم ندوی

زمرہ:1954ء کی پیدائشیں
زمرہ:احناف
زمرہ:اردو مترجمین قرآن
زمرہ:اردو محققین
زمرہ:اساتذہ بھارتی تعلیم گاہیں
زمرہ:بقید حیات شخصیات
زمرہ:بھارت کے سنی علما
زمرہ:ہندوستانی صوفیا
زمرہ:بھارتی مسلم شخصیات
زمرہ:بھارتی مصنفین
زمرہ:حنفی فقہا
زمرہ:دیوبندی شخصیات
زمرہ:علمائے اہلسنت
زمرہ:لکھنوی شخصیات
زمرہ:معاصر بھارتی فلاسفہ
زمرہ:اردو مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت